b'\n_START_ARTICLE_\nAlemanski jezik\n_START_PARAGRAPH_\nAlemanski jezik (ISO 639-3: gsw; \xc5\xa1vicarski njema\xc4\x8dki; schwyzerd\xc3\xbctsch), jedan od 4 alemanska jezika, \xc5\xa1ire gornjonjema\xc4\x8dke podskupine njema\xc4\x8dkih jezika, ra\xc5\xa1irenih na podru\xc4\x8dju \xc5\xa0vicarske, Njema\xc4\x8dke, Francuske, Austrije i Lihten\xc5\xa1tajna. Alemanskim jezikom slu\xc5\xbei se nekoliko naroda (Germano\xc5\xa1vicarci, Walseri i Alza\xc5\xa1ani), koji svoje porijeklo vuku od starih alemanskih plemena, a ima niz dijalekata koji se govore po \xc5\xa1vicarskim kantonima: bernski (b\xc3\xa4rnd\xc3\xbctsch), baselski, obwaldski i drugi, te gornjoalemanki, donjoalemanski i u Francuskoj alza\xc5\xa1ki._NEWLINE_Govori ga oko 6.469.000 ljudi, poglavito u \xc5\xa0vicarskoj 4.640.000 (2000 popis), u Francuskoj 1.500.000 (Hawkins 1987), nadalje 300.000 u Austriji (1991 Annemarie Schmidt), u Lihten\xc5\xa1tajnu 29.000, i nepoznat broj u Njema\xc4\x8dkoj, ju\xc5\xbeno od Baden-Wuerttemberga.'